**ПРОТОКОЛ № 24**

**03.11.2019 г.гр.Провадия**

Днес, 03 ноември 2019 г, от 15.30 часа, в стая 326 в сградата на общинската администрация се проведе заседание на Общинската избирателна комисия Провадия.

Заседанието се води от Валерий Радев - председател.

На заседанието присъстваха: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Виолета Асенова Мишкова, Драгомир Георгиев Георгиев, Галина Георгиева Стоянова, Гергана Петрова Николова, Росица Петрова Хинева

 Отсъстваха: Мадлена Юриева Самуилова, Ивайло Дианов Парушев, Стойка Славова Велева – Йорданова, Росица Тодорова Стоянова

Председателят установи наличието на необходимия съгласно изискванията на чл. 85, ал. 3 от ИК кворум за провеждане заседание на ОИК, поради което предложи да премине при следния

ДНЕВЕН РЕД:

1. Разглеждане на жалба вх. № 5/03.11.2019г от Милена Иванова Драгнева представител на ОбС на БСП Провадия;
2. Разглеждане на жалба вх. № 6/03.11.2019г от Милена Иванова Драгнева представител на ОбС на БСП Провадия;
3. Обявяване на изборния ден за приключил;
4. Други.

Процедура на гласуване:

Гласували: - 9

Гласували „за”- 9: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Виолета Асенова Мишкова, Драгомир Георгиев Георгиев, Галина Георгиева Стоянова, Гергана Петрова Николова, Росица Петрова Хинева,

Против- няма

По т. 1 от дневния ред беше разгледана жалба с вх. № 5 / 03.11.2019г, подадена от Милена Драгнева, представител на ОбС Провадия, съдържаща оплакване за предварително разпространяване на резултати от допитване до обществено мнение, разпространени в интернет пространството – страница на Provaton.bg с искане за преустановяване на нарушението.

След стартиране в 15.30 часа на страницата на Provaton.bg отдел община Провадия се визуализира текстова информация относно резултати от гласуването за двамата допуснати до участие кандидати във втори тур на изборите в проценти, с отбелязване, че резултатите са от екзитполовете по данни от партийните централи.

След обсъждане ОИК Провадия взе следното

 **РЕШЕНИЕ № 238-МИ/02.11.2019 г.**

На основание чл.87 ал.1, т. 1 и т.22 от ИК ОИК Провадия

**Р Е Ш И:**

УСТАНОВЯВА нарушение на разпоредбата на чл. 205, ал. 5 ИК, изразяващо се в огласяване на резултати от допитвания до общественото мнение по повод изборите за кметове, извършено  в периода от 12.00 до 15.23 часа на 3 ноември 2019 г.

ОПРАВОМОЩАВА председателя на ОИК да състави акт за установяване на нарушението на собственика на електронното издание – интернет страницата на PROVATON.BG след установяването му.

УКАЗВА на електронното издание незабавно да премахне от интернет страница на PROVATON.BG публикуваните данни и да преустанови публикуването на данни за резултатите от гласуването в деня на изборите за кметове на 3 ноември 2019 г.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Гласували: - 9

Гласували „за”- 9: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Виолета Асенова Мишкова, Драгомир Георгиев Георгиев, Галина Георгиева Стоянова, Гергана Петрова Николова, Росица Петрова Хинева,

Против- няма

По т. 2 от дневния ред:

Постъпила е жалба с вх. № 6/03.11.2019г от Милена Иванова Драгнева представител на ОБС на БСП Провадия с оплакване за нарушение в избирателна секция 032400019 с. Бозвелийско, изразяващо се в допускане до гласуване на лице, което не е вписано в избирателен списък част I с искане за вземане на отношение по компетентност.

След обсъждане на съдържание на жалбата и извършване на проверка на място от трима членове на ОИК, ОИК Провадия взе следното

 **РЕШЕНИЕ № 239-МИ/03.11.2019 г.**

На основание чл.87 ал.1, т. 1 и т.22 от ИК

При извършената проверка на място, извършена непосредствено след подаване на сигнала, членовете на ОИК Тодорка Иванова, Драгомир Георгиев и Виолета Мишкова са констатирали, че е допуснато до гласуване лице, което не е включено в избирателен списък част I, като е положило подпис срещу имената на друг гласоподавател, след което вписаният в част I избирател е дошъл в избирателната секция с желание да изрази вота си. При установяване на допуснатото нарушение председателят на СИК се е обадил в ОИК за указание и вместо да изпълни същото, са предприели действия в нарушение на ИК. Зачеркнали са вписаните от тях вече данни от личната карта и подпис на неправомерно допуснатия да гласува избирател и на тяхно място са отбелязали тези на гласоподавателя, който първоначално е бил вписан в избирателния списък. Данните на гласувалото лице, невписано в избирателния списък, са били допълнени под чертата, срещу което е положил подпис. Посоченото мотивира ОИК да даде изрични указания към членовете на СИК032400019 с. Бозвелийско за стриктно спазване на ИК, както и указанията на ОИК, като ги предупреди, че в качеството на длъжностни лица, носят административно-наказателна отговорност за действията си.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Гласували: - 9

Гласували „за”- 9: Тодорка Николова Иванова, Женя Тодорова Милкова, Валентина Костадинова Кирова, Виолета Асенова Мишкова, Мадлена Юриева Самуилова, Драгомир Георгиев Георгиев, Галина Георгиева Стоянова, Гергана Петрова Николова, Росица Петрова Хинева.

Против- няма

По т.3 от дневния ред ОИК Провадия взе следното

**РЕШЕНИЕ № 240 – МИ / 03.11.2019г**

На основание чл. 87, ал.1, т. 25 от ИК

Обявява края на изборния ден в 20.15 часа.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Гласували: - 13

Гласували „за”- 13: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Виолета Асенова Мишкова, Мадлена Юриева Самуилова, Драгомир Георгиев Георгиев, Галина Георгиева Стоянова, Гергана Петрова Николова, Росица Петрова Хинева, Росица Тодорова Стоянова, Ивайло Дианов Парушев, Стойка Велева Славова Велева - Йорданова.

Против- няма

Поради изчерпване на дневния ред заседанието беше закрито в 20.20 часа.

Председател: Валерий Радев

Секретар:Валентина Кирова